pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีและคณะลงพื้นที่เยี่ยมชมสวนพฤกษศาสตร์พุแค และ ศูนย์ OTOP คอมเพล็กซ์ พุแค จ.สระบุรี
วันอังคารที่ 29 มกราคม 2562
นายกรัฐมนตรีและคณะลงพื้นที่เยี่ยมชมสวนพฤกษศาสตร์พุแค และ ศูนย์ OTOP คอมเพล็กซ์ พุแค จ.สระบุรี
นายกรัฐมนตรีและคณะลงพื้นที่เยี่ยมชมสวนพฤกษศาสตร์พุแค และ ศูนย์ OTOP คอมเพล็กซ์ พุแค จ.สระบุรี
นายกรัฐมนตรีและคณะลงพื้นที่เยี่ยมชมสวนพฤกษศาสตร์พุแค และ ศูนย์ OTOP คอมเพล็กซ์พุแค จ.สระบุรี
วานนี้ (28 มกราคม 2562)รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์)พร้อมด้วย ปลัดกระทรวงทรัพยากรธรรมชาติและสิ่งแวดล้อม (นายวิจารย์ สิมาฉายา) ได้ติดตามนายกรัฐมนตรี (พลเอก ประยุทธ์ จันทร์โอชา) ในการเดินทางลงพื้นที่จังหวัดสระบุรีเยี่ยมชมสวนพฤกษศาสตร์พุแคพร้อมเป็นสักขีพยานในโอกาส ผู้ว่าราชการจังหวัดสระบุรี มอบ ส.ป.ก. 4-01 ให้แก่เกษตรกร จํานวน 10 ราย และมอบสมุดประจําตัวผู้ได้รับการคัดเลือกให้ทํากินในชุมชนตามนโยบายรัฐบาลในลักษณะแปลงรวม พื้นที่ป่าสงวนแห่งชาติ โครงการจัดที่ดินทํากินให้ชุมชน (คทช.) ให้แก่ราษฎร จํานวน 10 รายจากนั้นคณะนายกรัฐมนตรีได้เดินทางไปเยี่ยมชมศูนย์ OTOP คอมเพล็กซ์พุแค “ศูนย์รวบรวมและจําหน่ายสินค้า OTOP ทั่วประเทศ ศูนย์ฝึกอาชีพ OTOP และศูนย์การเรียนรู้ครบวงจรใหญ่ที่สุดในประเทศไทย” และเยี่ยมชมการท่องเที่ยว OTOP นวัตวิถี ตามโครงการไทยนิยม ยั่งยืน ณ ตลาดหัวปลี ตลาดสร้างสุข ชุมชนร่วมสร้าง พุแค สระบุรี
อนึ่งสวนพฤกษศาสตร์พุแคเป็นสวนพฤกษศาสตร์แห่งแรกของประเทศไทย และเป็นพื้นที่ป่าอนุรักษ์ใกล้ชุมชน ตามโครงการป่าในเมือง : สวนป่าประชารัฐเพื่อความสุขของคนไทย “ โดยพัฒนาพื้นที่และสิ่งอํานวยความสะดวก เพื่อรองรับการให้บริการประชาชน อาทิ การศึกษาเรียนรู้ การพักผ่อนหย่อนใจ และการออกกําลังกาย เป็นต้น
ภาพ: Thaigov.go.th
รัฐบาลไทย-ข่าวทำเนียบรัฐบาล-ผอ. สำนักงานบริหารหนี้สาธารณะ ชี้แจงการแก้ไขพระราชบัญญัติบริหารหนี้สาธารณะ
วันพฤหัสบดีที่ 20 กรกฎาคม 2560
ผอ. สํานักงานบริหารหนี้สาธารณะ ชี้แจงการแก้ไขพระราชบัญญัติบริหารหนี้สาธารณะ
ผอ. สํานักงานบริหารหนี้สาธารณะ ชี้แจงการแก้ไขพระราชบัญญัติบริหารหนี้สาธารณะ
วันนี้ (20 กรกฎาคม 2560) นายสุวิชญ โรจนวานิช ผู้อํานวยการสํานักงานบริหารหนี้สาธารณะ ได้ชี้แจงถึงการแก้ไขพระราชบัญญัติการบริหารหนี้สาธารณะ ในประเด็นที่มีการตั้งข้อสังเกต ดังนี้
1. การแก้ไขกฎหมายการบริหารหนี้สาธารณะในครั้งนี้เพื่อให้สอดคล้องกับเจตนารมณ์ของกฎหมายการบริหารหนี้สาธารณะที่ได้กําหนดขอบเขตของ “หนี้สาธารณะ” ครอบคลุมเฉพาะหนี้เงินกู้ที่เกิดจากการดําเนินงานของภาคการคลัง (Fiscal Operation) เท่านั้น ไม่รวมหนี้ของหน่วยงานภาคการเงิน (Financial Operation) เนื่องจากหน่วยงานดังกล่าวถือเป็นตัวกลางในระบบเศรษฐกิจ (Financial Intermediary) ซึ่งการดําเนินงานมิใช่เพื่อการใช้จ่ายหรือลงทุนในภาคเศรษฐกิจจริง (Real Sector) แตกต่างจากการดําเนินงานของรัฐบาล รัฐวิสาหกิจ และหน่วยงานของรัฐอื่นๆ ที่มีหน้าที่รับผิดชอบดําเนินนโยบายที่มุ่งเน้นผลลัพธ์ที่ส่งผลต่อการพัฒนาประเทศ ความเป็นอยู่ของประชาชน และ GDP ของประเทศ
2. สําหรับหนี้เงินกู้ของ ธปท. ไม่ถูกนับเป็นหนี้สาธารณะตามกฎหมายการบริหารหนี้สาธารณะมาตั้งแต่แรก เพราะขณะนั้น ธปท. มีสถานะเป็นรัฐวิสาหกิจ ที่ทําธุรกิจให้กู้ยืมเงินโดยกระทรวงการคลังมิได้ค้ําประกัน
แต่เนื่องจากในปี 2551 ธปท. มีการแก้ไขกฎหมายธนาคารแห่งประเทศไทย ทําให้ ธปท. เปลี่ยนสถานะจาก “รัฐวิสาหกิจ” มาเป็น “หน่วยงานของรัฐ” ส่งผลกระทบต่อสถานะและการนับหนี้ของ ธปท. ภายใต้กฎหมายการบริหารหนี้สาธารณะ จึงจําเป็นต้องแก้ไขกฎหมายประเด็นดังกล่าวให้ชัดเจนและเป็นไปตามเจตนารมณ์เดิมของกฎหมาย
ทั้งนี้ โดยหลักการแล้ว หนี้เงินกู้ของ ธปท. เกิดขึ้นจากการออกพันธบัตรเพื่อการดูดซับสภาพคล่องของระบบการเงินซึ่งเป็นการดําเนินนโยบายการเงินในฐานะธนาคารกลาง ซึ่งการไม่นับหนี้ของ ธปท. เป็นหนี้สาธารณะนั้นสอดคล้องกับหลักปฏิบัติของประเทศส่วนใหญ่ที่ไม่นับหนี้ของธนาคารกลางเป็นหนี้สาธารณะ (Public Debt) เช่นกัน
อย่างไรก็ตาม เพื่อให้มีการรายงานสถานะหนี้ตามกฎหมายและประชาชนได้รับทราบข้อมูล ที่ผ่านมา สบน. ได้มีการรายงานข้อมูลหนี้ของ ธปท. ในหมายเหตุของรายงานสถานะหนี้สาธารณะรายเดือน (โดยไม่นับรวมในยอดหนี้สาธารณะ) ซึ่งปัจจุบัน ธปท. มีหนี้เงินกู้จํานวน 4.26 ล้านล้านบาท (ณ สิ้นเดือนพฤษภาคม 2560) ดังนั้น การแก้ไขกฎหมายการบริหารหนี้สาธารณะในครั้งนี้จึงเป็นไปตามหลักสากล สอดคล้องกับเจตนารมณ์ของกฎหมายและกรอบความยั่งยืนทางการคลังที่กําหนดมาตั้งแต่แรก
.............................................
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโตเกียว ดำเนินการส่งคนไทยที่ตกค้างในญี่ปุ่น จำนวน 97 คน เดินทางกลับประเทศไทย [กระทรวงการต่างประเทศ]
วันอังคารที่ 21 เมษายน 2563
สถานเอกอัครราชทูต ณ กรุงโตเกียว ดําเนินการส่งคนไทยที่ตกค้างในญี่ปุ่น จํานวน 97 คน เดินทางกลับประเทศไทย [กระทรวงการต่างประเทศ]
สถานเอกอัครราชทูต ณ กรุงโตเกียว ดําเนินการส่งคนไทยที่ตกค้างในญี่ปุ่น จํานวน 97 คน เดินทางกลับประเทศไทย
เมื่อวันที่ 21 เมษายน 2563 คนไทย 97 คนที่ตกค้างในญี่ปุ่น เดินทางกลับประเทศไทยโดยสายการบิน All Nippon Airways (ANA) เที่ยวบินที่ NH 847 ออกเดินทางจากท่าอากาศยานฮาเนดะ และสายการบินไทย เที่ยวบินที่ TG643 จากท่าอากาศยานนาริตะ เดินทางถึงประเทศไทยเวลา 15.30 น. และ 16.30 น. ตามลําดับ
เที่ยวบินทั้งสองเป็นเที่ยวบินที่ได้รับอนุญาตให้ทําการบินรับส่งบุคคลกลับประเทศไทยตามประกาศของสํานักงานการบินพลเรือนแห่งประเทศไทย โดยสถานเอกอัครราชทูต ณ กรุงโตเกียวเป็นผู้ประสานงานขอความร่วมมือจากสายการบินและขออนุมัติจากส่วนราชการที่เกี่ยวข้องของประเทศไทย โดยมีจํานวนผู้โดยสารตามที่ได้รับการจัดสรรตามศักยภาพของการรองรับผู้ที่เดินทางกลับจากต่างประเทศทั่วโลก 200 คนต่อวันของรัฐบาลไทย ทั้งนี้ ผู้โดยสารคนไทยที่ขึ้นเที่ยวบินข้างต้นทั้ง 97 คน เป็นผู้ที่ลงทะเบียนในแบบฟอร์มแจ้งความประสงค์จะเดินทางกลับไทยจากประเทศญี่ปุ่นโดยเร่งด่วน กับสถานเอกอัครราชทูตฯ และรับทราบเกี่ยวกับมาตรการกักตัว 14 วัน หลังจากที่เดินทางถึงประเทศไทย โดยสถานเอกอัครราชทูตฯ ได้ประสานงานกับหน่วยงานที่เกี่ยวข้องของไทยในการจัดเตรียมสถานที่ในการกักตัว 14 วัน ด้วยแล้ว
อนึ่ง สถานเอกอัครราชทูตฯ ตระหนักถึงความทุกข์ยากและความเดือดร้อนของคนไทยในญี่ปุ่นอีกเป็นจํานวนมากที่ยังตกค้างอยู่ในญี่ปุ่น และกําลังเร่งประสานกับหน่วยงานที่เกี่ยวข้องของไทยอย่างเต็มที่ เพื่อให้ทุกคนได้กลับบ้านเกิดได้โดยเร็วที่สุด
รัฐบาลไทย-ข่าวทำเนียบรัฐบาล-ปลัด สธ. เปิดคลินิกหมอครอบครัวที่ จ.กาญจนบุรี ดูแลประชาชนใกล้ชิดตามแนวเวชศาสตร์ครอบครัว เหมาะกับบริบทในพื้นที่
วันจันทร์ที่ 24 กรกฎาคม 2560
ปลัด สธ. เปิดคลินิกหมอครอบครัวที่ จ.กาญจนบุรี ดูแลประชาชนใกล้ชิดตามแนวเวชศาสตร์ครอบครัว เหมาะกับบริบทในพื้นที่
ปลัดกระทรวงสาธารณสุข เปิดคลินิกหมอครอบครัวเครือข่ายโรงพยาบาลมะการักษ์ ประชาชนเข้าถึงบริการพื้นฐานที่จําเป็นได้สะดวก รวดเร็ว ไม่ไปแออัดรอรับบริการในโรงพยาบาลขนาดใหญ่
มีแพทย์เวชศาสตร์ครอบครัวและทีมสหวิชาชีพ ดูแลประชาชน ตามแนวคิด “บริการทุกคน ทุกอย่าง ทุกที่ ทุกเวลา ด้วยเทคโนโลยี”
วันนี้ (24กรกฎาคม2560)นายแพทย์โสภณ เมฆธน ปลัดกระทรวงสาธารณสุข ปลัดกระทรวงสาธารณสุขและนายจิรชัย มูลทองโร่ย ปลัดสํานักนายกรัฐมนตรีร่วมพิธีเปิด คลินิกหมอครอบครัว (Primary CareCluster : PCC)ที่ศูนย์แพทย์เฉลิมพระเกียรติ80พรรษา เทศบาลเมืองท่าเรือพระแท่น อ.ท่ามะกา จ.กาญจนบุรีและให้สัมภาษณ์ว่า รัฐบาลมีนโยบายการปฏิรูประบบบริการสาธารณสุข ให้มีระบบการแพทย์ปฐมภูมิที่มีแพทย์เวชศาสตร์ครอบครัวดูแลประชาชนในสัดส่วนที่เหมาะสม โดยเฉพาะการพัฒนาระบบบริการปฐมภูมิที่ครอบคลุมทุกมิติ ทั้งการรักษา ส่งเสริม ป้องกัน ฟื้นฟูสภาพ ตลอดจนพัฒนาคุณภาพชีวิตของประชาชนกลุ่มเป้าหมายและครอบครัว เสมือนเป็นเพื่อนสนิทหรือญาติของครอบครัว เพื่อให้ประชาชนเข้าถึงบริการพื้นฐานที่จําเป็นได้สะดวก รวดเร็ว ไม่ไปแออัดรอรับบริการในโรงพยาบาลขนาดใหญ่ มีแพทย์เวชศาสตร์ครอบครัวและทีมสหวิชาชีพ ดูแลประชาชน10,000คน/1ทีม ภายในระยะเวลา10ปี จะมีทีมหมอครอบครัว6,500ทีม ดูแลสุขภาพให้กับคนไทยทุกคน แบบองค์รวมทุกกลุ่มวัยตามแนวทางเวชศาสตร์ครอบครัว
สําหรับคลินิกหมอครอบครัวเครือข่ายโรงพยาบาลมะการักษ์ ศูนย์แพทย์เฉลิมพระเกียรติ80พรรษา เทศบาลเมืองท่าเรือพระแท่น อ.ท่ามะกา จ.กาญจนบุรี เริ่มดําเนินการตั้งแต่วันที่1 พฤษภาคม2560ดูแลประชากรทั้งหมด34,483คน โดยทีมแพทย์เวชศาสตร์ครอบครัวและสหวิชาชีพ3ทีม ให้บริการตรวจรักษาโรคทั่วไป บริการทันตกรรม คลินิกสุขภาพเด็กดี งานกายภาพบําบัดฟื้นฟูสุขภาพ บริการแพทย์แผนไทย เยี่ยมบ้านผู้สูงอายุติดบ้านติดเตียง ผู้พิการ และมีระบบส่งต่อระหว่างคลินิกหมอครอบครัวกับโรงพยาบาลมะการักษ์ พร้อมทั้งเชื่อมโยงข้อมูลในระบบสารสนเทศเดียวกัน ตามแนวคิด “บริการทุกคน ทุกอย่าง ทุกที่ ทุกเวลา ด้วยเทคโนโลยี” ส่งผลให้ประชาชนได้รับบริการที่สะดวก รวดเร็วและเท่าเทียมกัน ประหยัดค่าใช้จ่ายในการเดินทาง ประชาชนทุกกลุ่มวัยได้รับบริการด้านส่งเสริม ป้องกัน รักษาและฟื้นฟูจากสหวิชาชีพ ทําให้ประชาชนสุขภาพดี “ประชาชนอุ่นใจ มีญาติทั่วไทยเป็นทีมหมอครอบครัว”
นอกจากนี้ ยังเตรียมเปิดคลินิกหมอครอบครัวเครือข่ายโรงพยาบาลมะการักษ์ อีก3แห่งโดย ในปี2561 ตั้งที่โรงพยาบาลส่งเสริมสุขภาพตําบลบ้านพระแท่น ปี2563ตั้งที่โรงพยาบาลส่งเสริมสุขภาพตําบลบ้านโพธิ์เย็น และปี2564 ตั้งที่โรงพยาบาลส่งเสริมสุขภาพตําบลบ้านหวายเหนียว เพื่อให้ประชาชนเข้าถึงบริการพื้นฐานที่จําเป็นได้สะดวก รวดเร็ว ไม่ไปแออัดรอรับบริการในโรงพยาบาลขนาดใหญ่
*************************24กรกฎาคม2560
รัฐบาลไทย-ข่าวทำเนียบรัฐบาล-ร่วมรณรงค์ให้เห็นคุณค่าและความสำคัญของผู้สูงอายุ
วันอังคารที่ 17 เมษายน 2561
ร่วมรณรงค์ให้เห็นคุณค่าและความสําคัญของผู้สูงอายุ
รัฐบาลให้ความสําคัญกับการพัฒนาคุณภาพชีวิตของผู้สูงอายุในทุกด้าน
ร่วมรณรงค์ให้เห็นคุณค่าและความสําคัญของผู้สูงอายุ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการพัฒนาคุณภาพชีวิตของผู้สูงอายุในทุกด้าน เช่น ส่งเสริมการออมเพื่อสร้างระบบบํานาญ การเสริมทักษะเพื่อสร้างรายได้หลังเกษียณ รวมทั้งสนับสนุนให้ลูกหลานใส่ใจดูแลผู้สูงอายุในบ้าน เช่น เข้าใจถึงการเปลี่ยนแปลงทั้งทางร่างกายและจิตใจ ช่วยให้ผู้สูงอายุมีจิตใจสดชื่นแจ่มใส ไม่รู้สึกว้าเหว่โดดเดี่ยว และเนื่องในโอกาสวันผู้สูงอายุแห่งชาติประจําปีนี้ รัฐบาลขอส่งความปรารถนาดีและห่วงใยไปยังผู้สูงอายุทั่วประเทศ ให้มีสุขภาพร่างกายและจิตใจที่สมบูรณ์แข็งแรง เป็นหลักชัยให้แก่ลูกหลาน และมีความสุขเป็นพิเศษกับครอบครัวในช่วงเทศกาลสงกรานต์นี้ พร้อมทั้งกระตุ้นให้สังคมตระหนักถึงคุณค่าและความสําคัญของผู้สูงอายุที่ได้สร้างคุณูปการแก่สังคมไทยมาช้านาน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นรม.และ รมว.กห. เป็นผู้แทนชาวไทย ร่วมบำเพ็ญกุศลองค์พระหลักเมือง ครบ 238 ปี. เพื่อความเป็นศิริมงคลของประเทศ
วันอังคารที่ 21 เมษายน 2563
นรม.และ รมว.กห. เป็นผู้แทนชาวไทย ร่วมบําเพ็ญกุศลองค์พระหลักเมือง ครบ 238 ปี. เพื่อความเป็นศิริมงคลของประเทศ
21 เม.ย.63 พล.อ.ประยุทธ์ จันทร์โอชา นรม.และ รมว.กห. เป็นผู้แทนประชาชน ทําหน้าที่ประธานพิธีบําเพ็ญกุศลทางศาสนาพุทธและจัดพิธีบวงสรวงสังเวยตามพิธีพรามหมณ์อย่างเรียบง่าย ในโอกาสวันคล้ายวันสถาปนาองค์พระหลักเมือง ครบรอบ 238 ปี
21 เม.ย.63 พล.อ.ประยุทธ์ จันทร์โอชา นรม.และ รมว.กห. เป็นผู้แทนประชาชน ทําหน้าที่ประธานพิธีบําเพ็ญกุศลทางศาสนาพุทธและจัดพิธีบวงสรวงสังเวยตามพิธีพรามหมณ์อย่างเรียบง่าย ในโอกาสวันคล้ายวันสถาปนาองค์พระหลักเมือง ครบรอบ 238 ปี โดยนิมนต์สมเด็จพระมหาวีรวงศ์ เลขานุการสมเด็จพระสังฆราช วัดราชบพิธสถิตมหาสีมาราม ราชวรวิหาร ประกอบพิธีทางศาสนา เพื่อความเป็นศิริมงคลของประชาชนชาวไทยทุกคนและประเทศชาติ
รัฐบาลไทย-ข่าวทำเนียบรัฐบาล-นายภูเวียงฯ รองปลัดกระทรวงดิจิทัลฯ เป็นประธานการประชุมหารือ เพื่อเสนอความเห็นต่อร่างบันทึกความร่วมมือ การแลกเปลี่ยนหรือเชื่อมโยงข้อมูล ด้านการสื่อสาร ด้านอุตุนิยมวิทยา ด้านอุทกศาสต
วันอังคารที่ 16 มิถุนายน 2563
นายภูเวียงฯ รองปลัดกระทรวงดิจิทัลฯ เป็นประธานการประชุมหารือ เพื่อเสนอความเห็นต่อร่างบันทึกความร่วมมือ การแลกเปลี่ยนหรือเชื่อมโยงข้อมูล ด้านการสื่อสาร ด้านอุตุนิยมวิทยา ด้านอุทกศาสต
นายภูเวียงฯ รองปลัดกระทรวงดิจิทัลฯ เป็นประธานการประชุมหารือ เพื่อเสนอความเห็นต่อร่างบันทึกความร่วมมือ การแลกเปลี่ยนหรือเชื่อมโยงข้อมูล ด้านการสื่อสาร ด้านอุตุนิยมวิทยา ด้านอุทกศาสตร์ ด้านการเดินเรือฯ
นายภูเวียงฯ รองปลัดกระทรวงดิจิทัลฯ เป็นประธานการประชุมหารือ เพื่อเสนอความเห็นต่อร่างบันทึกความร่วมมือ การแลกเปลี่ยนหรือเชื่อมโยงข้อมูล ด้านการสื่อสาร ด้านอุตุนิยมวิทยา ด้านอุทกศาสตร์ ด้านการเดินเรือ เพื่อเตรียมการตรวจสอบประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme : IMSAS)
เมื่อวันที่ 16 มิถุนายน 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) ได้มอบหมายให้นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือ เพื่อเสนอความเห็นต่อร่างบันทึกความร่วมมือการแลกเปลี่ยนหรือเชื่อมโยงข้อมูล ด้านการสื่อสาร ด้านอุตุนิยมวิทยา ด้านอุทกศาสตร์ ด้านการเดินเรือ เพื่อเตรียมการตรวจสอบประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme : IMSAS) ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
โดยการประชุมครั้งนี้ เป็นการพิจารณาหารือเกี่ยวกับร่างบันทึกความร่วมมือ การแลกเปลี่ยนหรือเชื่อมโยงข้อมูล ด้านการสื่อสาร ด้านอุตุนิยมวิทยา ด้านอุทกศาสตร์ ด้านการเดินเรือ เพื่อเตรียมการตรวจสอบประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme : IMSAS) ซึ่งประเทศไทยเป็นหนึ่งในสมาชิกขององค์การดังกล่าว ที่จะต้องรับการตรวจสอบในปี 2564 ตามอนุสัญญาว่าด้วยความปลอดภัยแห่งชีวิตในทะเล ค.ศ. 1974 และแก้ไขเพิ่มเติม
******************
รัฐบาลไทย-ข่าวทำเนียบรัฐบาล-กระทรวงมหาดไทยแจ้งทุกจังหวัดจัดกิจกรรมเฉลิมพระเกียรติ สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563
วันพฤหัสบดีที่ 28 พฤษภาคม 2563
กระทรวงมหาดไทยแจ้งทุกจังหวัดจัดกิจกรรมเฉลิมพระเกียรติ สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563
กระทรวงมหาดไทยแจ้งทุกจังหวัดจัดกิจกรรมเฉลิมพระเกียรติ สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563
วันนี้ (28 พ.ค. 63) นายฉัตรชัย พรหมเลิศ ปลัดกระทรวงมหาดไทย เปิดเผยว่า สํานักงานปลัดสํานักนายกรัฐมนตรีแจ้งว่าเนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2563 รัฐบาลเห็นว่าสถานการณ์การแพร่ระบาดโรคติดเชื้อไวรัสโคโรนา 2019 (โควิด-19) ภายในประเทศลดลงและอยู่ในระดับที่ควบคุมได้ จึงได้กําหนดแนวทางการจัดกิจกรรมเฉลิมพระเกียรติ สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563 เพื่อให้ส่วนราชการและหน่วยงานของรัฐได้แสดงความจงรักภักดีและสํานึกในพระมหากรุณาธิคุณของสมเด็จพระนางเจ้าฯ พระบรมราชินี
นายฉัตรชัย พรหมเลิศ กล่าวว่า เพื่อให้การจัดกิจกรรมเฉลิมพระเกียรติ สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563 เป็นไปด้วยความเรียบร้อยและสมพระเกียรติ กระทรวงมหาดไทยได้แจ้งให้ทุกจังหวัดดําเนินการ 1) ประดับพระฉายาลักษณ์ สมเด็จพระนางเจ้าฯ พระบรมราชินี พร้อมเครื่องราชสักการะ บริเวณด้านหน้าศาลากลางจังหวัด พร้อมประดับธงอักษรย่อพระนามาภิไธย สท ร่วมกับธงชาติไทย ผ้าระบายสีม่วงและผ้าระบายสีขาว ประดับไฟส่องสว่างบริเวณศาลากลางจังหวัดและถนนสายสําคัญ ตั้งแต่วันที่ 1 – 30 มิถุนายน 25632) จัดทําคําถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563 พร้อมพระฉายาลักษณ์ บนหน้าเว็บไซต์หลักของจังหวัด ตั้งแต่วันที่ 1 – 30 มิถุนายน 2563 3) จัดสถานที่ลงนามถวายพระพรชัยมงคล โดยประดับพระฉายาลักษณ์ สมเด็จพระนางเจ้าฯ พระบรมราชินี พร้อมเครื่องราชสักการะ สมุดลงนามถวายพระพรชัยมงคล จัดโต๊ะและเก้าอี้ลงนามถวายพระพรชัยมงคล สําหรับบุคลากรในสังกัดและผู้มาติดต่อราชการได้ร่วมลงนามถวายพระพรชัยมงคล บริเวณศาลากลางจังหวัดที่เหมาะสม ตั้งแต่วันที่ 1 ถึง 30 มิถุนายน 2563 4) จัดพิธีลงนามถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563 ในวันพุธที่ 3 มิถุนายน 2563 เวลา 09.00 น. โดยผู้ว่าราชการจังหวัดเป็นประธาน และ 5) จัดกิจกรรมจิตอาสาบําเพ็ญสาธารณประโยชน์ “มีแล้วแบ่งปัน” ด้วยการช่วยเหลือและการแบ่งปันแก่ประชาชนหรือชุมชนที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา 2019 (โควิด-19) เช่น การจัดหาอุปกรณ์สิ่งจําเป็นในการป้องกันโรคติดเชื้อไวรัสโคโรนา 2019 (โควิด-19) การสาธิตการสร้างงานหรือสร้างอาชีพให้แก่ประชาชน การลดรายจ่ายในครัวเรือน หรือพิจารณาตามความเหมาะสม
นายฉัตรชัย พรหมเลิศ กล่าวเพิ่มเติมว่า กระทรวงมหาดไทยได้เน้นย้ําให้ทุกจังหวัดดําเนินการมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ตามมาตรฐานสาธารณสุข เช่น จํากัดจํานวนผู้เข้าร่วมให้เหมาะสมมิให้แออัด ลดเวลาการทํากิจกรรมให้สั้นลงเท่าที่จําเป็น รักษาระยะห่างระหว่างบุคคล ตรวจวัดอุณหภูมิร่างกาย สวมหน้ากากผ้าหรือหน้ากากอนามัย และจัดสบู่หรือเจลแอลกอฮอล์ไว้ทําความสะอาดมือ เป็นต้น
รัฐบาลไทย-ข่าวทำเนียบรัฐบาล-กรมบัญชีกลางเพิ่มเติมหลักเกณฑ์การเบิกจ่ายค่ารักษาพยาบาลสถานพยาบาลเอกชน สำหรับผู้มีสิทธิหรือบุคคลในครอบครัวที่เสี่ยงหรือติดเชื้อโควิด-19 [กระทรวงการคลัง]
วันศุกร์ที่ 19 มิถุนายน 2563
กรมบัญชีกลางเพิ่มเติมหลักเกณฑ์การเบิกจ่ายค่ารักษาพยาบาลสถานพยาบาลเอกชน สําหรับผู้มีสิทธิหรือบุคคลในครอบครัวที่เสี่ยงหรือติดเชื้อโควิด-19 [กระทรวงการคลัง]
กรมบัญชีกลางเพิ่มเติมหลักเกณฑ์การเบิกจ่ายค่ารักษาพยาบาลสถานพยาบาลเอกชน สําหรับผู้มีสิทธิหรือบุคคลในครอบครัวที่เสี่ยงหรือติดเชื้อโควิด-19
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า กรมบัญชีกลางได้เพิ่มเติมหลักเกณฑ์และอัตราค่ารักษาพยาบาลประเภทผู้ป่วยนอกและผู้ป่วยใน สําหรับผู้มีสิทธิหรือบุคคลในครอบครัวที่เสี่ยงหรือติดเชื้อโควิด-19 ให้สามารถเบิกค่ารักษาพยาบาลที่สถานพยาบาลเอกชนได้ โดยผู้มีสิทธิหรือบุคคลในครอบครัวที่มีอาการไข้ ไอ เจ็บคอ หอบเหนื่อย หรือมีอาการของโรคปอดอักเสบ หากเข้ารับการรักษาในสถานพยาบาลเอกชน และแพทย์มีความเห็นว่าเสี่ยงหรือติดเชื้อโควิด-19 ผู้มีสิทธิและบุคคลในครอบครัวสามารถเบิกค่ารักษาพยาบาลได้ ทั้งประเภทผู้ป่วยนอก และประเภทผู้ป่วยใน โดยกรณีผู้ป่วยในเป็นไปตามเงื่อนไข ดังนี้
1. กรณีติดเชื้อโควิด-19 การเบิกค่ารักษาพยาบาลจะครอบคลุมตั้งแต่สถานพยาบาลเอกชนรับตัวไว้เป็นผู้ป่วยใน จนถึงสิ้นสุดการรักษา รวมถึงการส่งตัวผู้ป่วยไปเข้ารับการรักษาที่สถานพยาบาลเอกชนแห่งอื่นที่ได้จัดเตรียมไว้ ทั้งนี้ หากผู้มีสิทธิหรือบุคคลในครอบครัว ปฏิเสธการย้ายไปยังสถานพยาบาลเอกชนที่ได้จัดเตรียมไว้ หรือประสงค์จะย้ายไปรักษาพยาบาลที่สถานพยาบาลของเอกชนแห่งอื่น ค่ารักษาพยาบาลภายหลังจากนั้น จะไม่สามารถใช้สิทธิเบิกค่ารักษาพยาบาลจากทางราชการได้
2. กรณีไม่ติดเชื้อโควิด-19 การเบิกค่ารักษาพยาบาลจะครอบคลุมตั้งแต่สถานพยาบาลเอกชนรับตัวไว้เป็นผู้ป่วยใน จนถึงผู้ป่วยได้รับแจ้งผลการตรวจที่ยืนยันว่าไม่ติดเชื้อโควิด-19 ทั้งนี้ หากมีความจําเป็นต้องเข้ารับการรักษาอย่างต่อเนื่อง เนื่องจากเป็นผู้ป่วยฉุกเฉินตามกฎหมายว่าด้วยการแพทย์ฉุกเฉิน หลังจากที่ได้รับการยืนยันว่าไม่ติดเชื้อ ให้เบิกได้ตามหลักเกณฑ์และอัตราค่ารักษาพยาบาลประเภทผู้ป่วยนอกหรือผู้ป่วยในสถานพยาบาลของเอกชน กรณีเจ็บป่วยฉุกเฉิน พ.ศ. 2560
“สําหรับผู้มีสิทธิหรือบุคคลในครอบครัว ที่มีประกันภัยที่ให้ความคุ้มครองค่ารักษาพยาบาลกรณีเสี่ยงหรือติดเชื้อโควิด-19 หากสิทธิที่ได้รับเงินตามประกันภัยต่ํากว่าค่ารักษาพยาบาลในคราวนั้น ผู้มีสิทธิ มีสิทธิได้รับเงินสวัสดิการเกี่ยวกับการรักษาพยาบาลตามหลักเกณฑ์นี้เฉพาะส่วนที่ขาดอยู่ โดยหลักเกณฑ์ดังกล่าว มีผลบังคับใช้ตั้งแต่วันที่ 5 มีนาคม 2563 จนกว่าจะมีการยกเลิกหลักเกณฑ์นี้ ทั้งนี้ สามารถดาวน์โหลดหลักเกณฑ์ดังกล่าว ได้ทางเว็บไซต์กรมบัญชีกลางwww.cgd.go.thตามหนังสือกรมบัญชีกลาง ด่วนที่สุดที่ กค 0416.4/ ว 273 ลงวันที่ 18 มิถุนายน 2563” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-รมว.มท.และคณะลงพื้นที่ติดตามสถานการณ์อุทกภัยในพื้นที่จังหวัดนครศรีธรรมราชพร้อมเยี่ยมและมอบถุงยังชีพให้แก่ผู้ประสบอุทกภัยในพื้นที่
วันพุธที่ 7 ธันวาคม 2559
รมว.มท.และคณะลงพื้นที่ติดตามสถานการณ์อุทกภัยในพื้นที่จังหวัดนครศรีธรรมราชพร้อมเยี่ยมและมอบถุงยังชีพให้แก่ผู้ประสบอุทกภัยในพื้นที่
รมว.มท.และคณะลงพื้นที่ติดตามสถานการณ์อุทกภัยในพื้นที่จังหวัดนครศรีธรรมราชพร้อมเยี่ยมและมอบถุงยังชีพให้แก่ผู้ประสบอุทกภัยในพื้นที่
วันนี้ (6 ธ.ค.59) เวลา 15.00 น. พลเอกอนุพงษ์ เผ่าจินดา รัฐมนตรีว่าการกระทรวงมหาดไทย ได้เดินทาง ลงพื้นที่ตรวจติดตามสถานการณ์อุทกภัยในพื้นที่ภาคใต้ พร้อมทั้งมอบถุงยังชีพและเยี่ยมเยียนผู้ประสบภัยในพื้นที่จังหวัดนครศรีธรรมราช โดยมี นายกฤษฎา บุญราช ปลัดกระทรวงมหาดไทย นายชยพล ธิติศักดิ์ รองปลัดกระทรวงมหาดไทย นายฉัตรชัย พรหมเลิศ อธิบดีกรมป้องกันและบรรเทาสาธารณภัย ร.ต.ท.อาทิตย์ บุญญะโสภัต อธิบดีกรมการปกครอง นายจรินทร์ จักกะพาก อธิบดีกรมส่งเสริมการปกครองท้องถิ่นร่วมเดินทางด้วย ทั้งนี้ สืบเนื่องจากที่ได้มีฝนตกหนักอย่างต่อเนื่องในพื้นที่ภาคใต้ตั้งแต่วันที่ 1 ธันวาคมที่ผ่านมา ส่งผลให้เกิดสถานการณ์อุทกภัย วาตภัย และน้ําป่าไหลหลากในพื้นที่ 11 จังหวัด ได้แก่ จังหวัดชุมพร สุราษฎร์ธานี นครศรีธรรมราช กระบี่ ตรัง พัทลุง สงขลา ยะลา ปัตตานี นราธิวาส และระนอง รวม 88 อําเภอ 559 ตําบล 3,773 หมู่บ้าน 212,392 ครัวเรือน มีประชาชนได้รับผลกระทบ 582,343 คน ซึ่งปัจจุบันสถานการณ์เริ่มคลี่คลายแล้ว 3 จังหวัด (กระบี่ ยะลา นราธิวาส) และยังคงมีสถานการณ์ในพื้นที่ 8 จังหวัด 83 อําเภอ 552 ตําบล 3,754 หมู่บ้าน
เวลา 15.30 น. พลเอกอนุพงษ์ เผ่าจินดา รัฐมนตรีว่าการกระทรวงมหาดไทย และคณะเดินทางถึงศาลากลางจังหวัดนครศรีธรรมราช เพื่อรับฟังรายงานสรุปสถานการณ์อุทกภัยในพื้นที่และการให้ความช่วยเหลือประชาชนผู้ประสบภัยจากนายจําเริญ ทิพญพงศ์ธาดา ผู้ว่าราชการจังหวัดนครศรีธรรมราช ซึ่งได้รายงานสถานการณ์ในพื้นที่ว่าได้มีฝนตกหนักอย่างต่อเนื่องตั้งแต่วันที่ 2 ธันวาคมที่ผ่านมา ล่าสุดพบว่ามีปริมาณน้ําจํานวนมากไหลจากเทือกเขาบรรทัดและเทือกเขาหลวงลงสู่พื้นราบทําให้เกิดภาวะน้ําท่วมบ้านเรือน เรือกสวนไร่นาของประชาชนและในพื้นที่เศรษฐกิจ มีพื้นที่ประสบภัยทั้งสิ้น 23 อําเภอ 161 ตําบล 1,425 หมู่บ้าน และเขตเทศบาลนครนครศรีธรรมราชบางชุมชนมีระดับน้ําสูง กว่า 2 เมตร โดยที่ผ่านมาทางจังหวัดได้บูรณาการความร่วมมือจากทุกหน่วยงานที่เกี่ยวข้องทั้งอําเภอ องค์กรปกครองส่วนท้องถิ่น หน่วยงานทหาร เครือข่ายอาสาสมัครจากทุกภาคส่วนเข้าให้ความช่วยเหลือผู้ประสบภัยอย่างเต็มที่ โดยเฉพาะในพื้นที่น้ําท่วมสูงและไหลเชี่ยวรถทุกชนิดเข้าไม่ได้ต้องใช้เรือนําชาวบ้านออกมายังจุดปลอดภัย จากนั้นรับฟังรายงานสถานการณ์อุทกภัยในพื้นที่จังหวัดสงขลา พัทลุง และตรัง
ภายหลังรับฟังสรุปสถานการณ์รัฐมนตรีว่าการกระทรวงมหาดไทยและคณะได้ลงพื้นที่พบปะเยี่ยมเยียนรวมทั้งมอบถุงยังชีพให้กับประชาชนในพื้นที่เขตเทศบาลนครนครศรีธรรมราช จากนั้นเดินทางไปยังอําเภอเฉลิมพระเกียรติ เพื่อตรวจเยี่ยมพื้นที่น้ําท่วมและมีกําหนดการเดินทางกลับกรุงเทพฯ ในเวลา 19.00 น.
ครั้งที่ 231/2559
รัฐบาลไทย-ข่าวทำเนียบรัฐบาล-งานประชุมใหญ่สามัญประจำปี 2561 สมาคมผู้ผลิตชิ้นส่วนยานยนต์ไทย
วันพุธที่ 14 มีนาคม 2561
งานประชุมใหญ่สามัญประจําปี 2561 สมาคมผู้ผลิตชิ้นส่วนยานยนต์ไทย
รัฐมนตรีช่วยว่าการกระทรวงอุตสาหกรรม ปาฐกถาพิเศษเรื่อง “บทบาทภาครัฐในการส่งเสริมอุตสาหกรรมชิ้นส่วนยานยนต์ไทย” ณ ศูนย์แสดงนิทรรศการและการประชุมไบเทค (บางนา)
วันนี้ (14 มีนาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ปาฐกถาพิเศษในงานประชุมใหญ่สามัญประจําปี 2561 สมาคมผู้ผลิตชิ้นส่วนยานยนต์ไทย เรื่อง “บทบาทภาครัฐในการส่งเสริมอุตสาหกรรมชิ้นส่วนยานยนต์ไทย” โดยให้ผู้ประกอบการผลิตชิ้นส่วนยานยนต์เตรียมพร้อมรับมือกับการเปลี่ยนแปลงของอุตสาหกรรมยานยนต์ในอนาคต และปรับตัวให้เข้ากับสถานการณ์ได้ตลอดเวลา ณ ศูนย์แสดงนิทรรศการและการประชุมไบเทค (บางนา)
รัฐบาลไทย-ข่าวทำเนียบรัฐบาล-ธพว. จัดทัพลุย “Money Expo Pattaya” สินเชื่อแฟคตอริ่ง 3.99% SMART SMEs 5% เพื่อกระตุ้นเศรษฐกิจ
วันอังคารที่ 21 กุมภาพันธ์ 2560
ธพว. จัดทัพลุย “Money Expo Pattaya” สินเชื่อแฟคตอริ่ง 3.99% SMART SMEs 5% เพื่อกระตุ้นเศรษฐกิจ
ธพว. หนุนกระตุ้นเศรษฐกิจ ภาคตะวันออกฟื้นตัว ในงานมหกรรมการเงินพัทยา ครั้งที่ 7 จัดแคมเปญสินเชื่อแฟคตอริ่ง ดอกเบี้ย 3.99 ต่อปี พร้อมปั้น SMART SMEs บัญชีเดียว เพิ่มแรงจูงใจปล่อยกู้ 5% ต่อปี ไม่เกิน 15 ล้านบาท เพื่อเพิ่มศักยภาพธุรกิจท่องเที่ยวพัทยา
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย SME Development Bank เปิดเผยว่า งานมหกรรมการเงินพัทยา ครั้งที่ 7 หรือ Money Expo Pattaya 2017 ระหว่างวันที่ 17 - 19 กุมภาพันธ์ 2560 ณ ศูนย์ประชุมพีช รอยัล คลิฟ โฮเต๊ล กรุ๊ป นี้ นับเป็นงานใหญ่งานแรกของปีนี้ ซึ่งแต่ละสถานบันการเงินเตรียมโปรโมชั่นแรงจูงใจให้บริการอย่างเต็มที่ โดยในส่วนของธนาคารในปีนี้ เน้นการกระตุ้นเศรษกิจตามนโยบายรัฐบาล ธนาคารจึงนําสินเชื่อแฟคตอริ่ง อัตราดอกเบี้ย 3.99% ต่อปี เบิกจ่ายรวดเร็วทันใจให้บริการแก่ผู้ประกอบการธุรกิจ เพื่อเป็นการกระตุ้นการหมุนเวียนของเม็ดเงินในภาคตะวันออกโดยเฉพาะเมืองพัทยา และจังหวัดใกล้เคียง ซึ่งมีธุรกิจและการหมุนเวียนของเม็ดเงินจํานวนมาก ทั้งนี้สินเชื่อแฟคตอริ่งจะช่วยเหลือผู้ประกอบการให้สามารถต่อยอดธุรกิจและช่วยให้ผู้ประกอบการมีสภาพคล่องมากยิ่งขึ้น สําหรับกรณีที่เป็นคู่ค้าเอกชน ธนาคารพร้อมเปิดให้บริการสินเชื่อแฟคตอริ่งเช่นเดียวกัน
“เมืองพัทยา และจังหวัดใกล้เคียง อาทิ ชลบุรี ระยอง จันทบุรี ฉะเชิงเทรา นับเป็นพื้นที่ที่มีศักยภาพมาก มีการลงทุน การก่อสร้าง มีธุรกิจท่องเที่ยวและเกี่ยวเนื่องจํานวนมาก สินเชื่อแฟคตอริ่งธนาคาร ซึ่งมีอัตราดอกเบี้ยที่ถูกจะช่วยทําให้ธุรกิจไม่สะดุด สามารถดําเนินกิจการได้อย่างต่อเนื่อง”
นายมงคล กล่าวอีกว่า นอกจากสินเชื่อแฟคตอริ่งแล้ว ธนาคารยังได้นําสินเชื่อ SMART SMEs บัญชีเดียวสามารถกู้ได้สูงสุด 15 ล้านบาท อัตราดอกเบี้ย 5% ต่อปี ซึ่งเป็นแรงจูงใจและส่งเสริมให้บุคคลธรรมดาที่ประกอบการธุรกิจ เปลี่ยนมาเป็นการประกอบการธุรกิจในรูปแบบของนิติบุคคลตามนโยบายรัฐบาล การปรับเปลี่ยนการประกอบธุรกิจเป็นนิติบุคคล หรือ รูปแบบบริษัท จะทําให้ธุรกิจเป็นระบบมากขึ้น การจัดทําบัญชีเดียวจะได้รับการสนับสนุนการช่วยเหลือจากหน่วยงานภาครัฐ ในส่วนของธนาคารเมื่อผู้ประกอบการเป็นนิติบุคลแล้ว ธนาคารพร้อมให้การสนับสนุนสินเชื่อเพื่อต่อยอดธุรกิจเป็นการส่งเสริมให้ผู้ประกอบการเติบโตอย่างเข้มแข็ง โดยเป้าหมายสินเชื่อ SMART SMEs บัญชีเดียวขณะนี้ มี 4 กลุ่ม ได้แก่ธุรกิจท่องเที่ยว ธุรกิจร้านขายยา ธุรกิจแว่นตา และธุรกิจร้านทอง โดยเฉพาะกลุ่มผู้ประกอบการธุรกิจท่องเที่ยว เมืองพัทยาถือว่า เป็นกลุ่มธุรกิจหลัก คาดว่าจะให้ความสนใจจํานวนมาก
ข้อมูลเพิ่มเติมติดต่อ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง